CELEX: 52007XB0116(01)
Language: lv
Date: 2007-01-16 00:00:00
Title: Saprašanās memorands, ar ko groza Saprašanās memorandu par Padomes locekļu Ētikas kodeksu

16.1.2007   
            
            
               LV
            
            
               Eiropas Savienības Oficiālais Vēstnesis
            
            
               C 10/6
            
         Saprašanās memorands, ar ko groza Saprašanās memorandu par Padomes locekļu Ētikas kodeksu
   (2007/C 10/08)
   EIROPAS CENTRĀLĀS BANKAS PADOMES LOCEKĻI,
   ņemot vērā 2002. gada 16. maija Saprašanās memorandu par Padomes locekļu Ētikas kodeksu, (1)
   
   tā kā:
   Šie grozījumi Padomes locekļu Ētikas kodeksā precizē ētikas režīmu, ko piemēro attiecībā uz Padomes locekļiem,
   2006. GADA 21. DECEMBRĪ VIENOJUŠIES ŠĀDI GROZĪT SAPRAŠANĀS MEMORANDU PAR ĒTIKAS KODEKSU:
   1. pants
   Padomes locekļu Ētikas kodeksa 3. pantu groza šādi:
   
                
            
            
               Ar šādu punktu aizstāj 3.3. punktu:
               
                  
                              “3.3.
                           
                           
                              Neatkarības principa ievērošana nav savienojama ar to, ka no avotiem ārpus ECBS tiek lūgti, saņemti vai pieņemti finansiāli vai nefinansiāli ieguvumi, atlīdzība, samaksa vai dāvanas, kas pārsniedz EUR 200 un kas jebkādi saistīti ar darbību Padomes locekļa statusā.”
                           
                        
            
         
                
            
            
               Iekļauj šādu 3.4. un 3.5. punktu:
               
                  
                              “3.4.
                           
                           
                              Viņi tomēr var pieņemt ielūgumus uz konferencēm, pieņemšanām vai kultūras pasākumiem un saistītajiem sarīkojumiem, tostarp pieņemt viesmīlības apliecinājumus, ja dalība šajos pasākumos atbilst viņu pienākumu izpildei Padomes locekļu statusā. Šajā sakarā Padomes locekļi no pasākuma organizētājiem var pieņemt Padomes locekļu līdzdalības laikam atbilstošu ceļa un apmešanās izdevumu atlīdzību, izņemot gadījumus, ja pasākumu organizētāji ir viņu uzraudzībā esošas institūcijas. Padomes locekļiem jo īpaši jāievēro piesardzība attiecībā uz privātiem ielūgumiem. Ja ielūgumi adresēti arī Padomes locekļu laulātajiem vai partneriem un ja viņu līdzdalība atbilst starptautiski pieņemtām paražām, šos noteikumus līdzvērtīgi piemēro arī attiecībā uz Padomes locekļu laulātajiem vai partneriem.
                           
                        
                              3.5.
                           
                           
                              Padomes locekļi savā labā nepieņem atlīdzību par priekšlasījumiem un runām, ko viņi teikuši Padomes locekļu statusā.”
                           
                        
            
         2. pants
   Sastādīts vienā oriģināleksemplārā, kas deponēts ECB. Katra šī Saprašanās memoranda līgumslēdzēja puse saņem tā apliecinātu kopiju.
   
      
         Jean-Claude TRICHET
         
         Lucas D. PAPADEMOS
         
         Lorenzo BINI SMAGHI
         
         Vítor CONSTÂNCIO
         
         Mario DRAGHI
         
         Miguel Fernández ORDOÑEZ
         
         Nicholas GARGANAS
         
         José Manuel GONZÁLEZ-PÁRAMO
         
         John HURLEY
         
         Klaus LIEBSCHER
         
         Erkki LIIKANEN
         
         Yves MERSCH
         
         Christian NOYER
         
         Guy QUADEN
         
         Jürgen STARK
         
         Gertrude TUMPEL-GUGERELL
         
         Axel A. WEBER
         
         Arnout WELLINK
         
      
   
   
      (1)  OV C 123, 24.5.2002., 9. lpp..